Kwistjoni ta' fiduċja L-Istati Uniti għandha twieġeb dwar l-allegazzjonijiet ta' spjunaġ fuq l-UE u ċ-ċittadini tagħha, saħqu l-maġġoranza tal-gruppi politiċi f' dibattitu dwar il-programm Prism. Madankollu, huma ma qablux dwar jekk il-rivelazzjonijiet għandhomx jaffettwwa n-negozjati dwr il-ftehim ta' kummerċ ħieles. Bosta MPE enfasizzaw l-ħtieġa li għandna jkollna fatti konkreti qabel niġġudikaw u enfasizzaw ukoll li s-sorveljanza kienet meħtieġa għas-salvagwardja tas-sigurtà umana. MPE oħra saħqu dwar il-ħtieġa urġenti li tissaħħaħ il-protezzjoni tad-data tal-UE. Vytautas Leškevičius, il-viċi-ministru Litwan għall affarijiet barranin u Ewropej, tkellem f'isem il-Presidenza, qal li '' huwa veru li l-Istati Uniti huma l-akbar u l-aktar alleat u sieħeb strateġiku importanti tagħna, iżda dan ma jfissirx li għandna nibqgħu siekta'', Jeħtieġ li jkun hemm kunfidenza u klarifikazzjoni fost l-imsieħba sabiex neskludu spjunaġ qalet Viviane Reding, il-Viċi-President tal-PE responsabbli għall-ġustizzja u drittijiet fundamentali. Is-Sinjura Reading ħeġġet lill-Parlament sabiex jadotta l-leġiżlazzjoni meħtieġa għall-protezzjoni ta' data kemm jista' jkun malajr. Manfred Weber (EPP, Ġermanja) qal dak li għamlu l-Amerikani ma kienx aċċettabbli iżda madankollu, huwa żied li l-UE u l-Istati Uniti għadhom interessi komuni bħat-tkabbir u l-impjiegi u li l-ftehimiet ta 'kummerċ ħieles ma għandhomx jiġu posposti. Dimitrios DROUTSAS (S & D, Greċja) qabbel l-allegazzjonijiet ma' terremot. Huwa qal li dawn l- allegazzjonijiet jistgħu jaffettwaw n-negozjati għall-ftehim ta' kummerċ ħieles mal-Istati Uniti. " Xi Kollegi jistgħu jgħidu li nistgħu nitilfu eluf ta' impjiegi ġodda fl-UE, iżda .. Aħna ma nistgħux nisagrifikaw kollox u ninjoraw id-drittijiet taċ-ċittadini Ewropej. " Sophie In 't Veld (ALDE, NL) qalet li l-UE għandha tiggarantixxi li l-Ewropej li huma mħarsa mil-liġi Ewropea, mhux minn dik Amerikana. "Huwa ċar li ma nistgħux niffirmaw ftehim ma' sieħeb li aħna ma nafdawx bis-sħiħ." Jan Philipp Albrecht (Green, Ġermanja), rapporteur għal aġġornament tal-UE dwar il-protezzjoni tad-data qal li dan kien il-mument li nssaħħu r-regoli tal-protezzjoni tad-data fl-UE. Timothy Kirkhope (ECR, UK) qal li l-Istati Uniti jew kwalunkwe Stat Membru m'għandux jiġi kkundannat fuq il-bażi ta' allegazzjonijiet li għad iridu jiġu konfermati. Huwa enfasizza l-ħtieġa li jkollna fatti konkreti: "Sfortunatament, din il-Kamra tidher determinata li tiżgura sensazjonaliżmu minflok taġixxi b'mod responsabbli." Cornelia Ernst (GUE / NGL, Ġermanja) qalet li t-tqegħid ta' miljuni ta 'ċittadin u kumpaniji taħt sorveljanza "m'għandha x'taqsam xejn mat-terroriżmu''. Hija talbet li jinħoloq kumitat ta' inkjesta u li l-ebda ftehim ta' kummerċ ħieles mal-Istati Uniti jkun konkluż sakemm il-kwistjoni tkun iċċarata. Niki Tzavela (EFD, il-Greċja) saħaq li s-sorveljanza kienet meħtieġa għas-salvagwardja tas-sigurtà umana ". Hans-Peter Martin (mhux affiljat, Awstrija) qal: "L-Istati Uniti, sfortunatament, saret il-pulizija tad-dinja''. Għal aktar informazzjoni Feature Protezzjoni tad-Data Artiklu Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF